Underveis

Underveis er et musikkalbum med Jan Eggum fra 1991. Det var hans niende album, og siste gang på mange år at Eggum ga ut noe på vinyl.Det er seksten år senere at Eggum gir ut Hjerteknuser på nyvil, og i den sammenheng nevnes at Underveis var hans forrige vinylutgivelse, se Hjerteknuseren Jan av NTB den 12. oktober 2007.

Åtte av sangene handlet om «de spenninger som til stadighet finnes i følelseslivet».Dette ifølge et intervju med musikeren i artikkelen Eggum-LP er underveis av Yngve Kvistad, publisert i VG den 18. februar 1991. Musikerne var Bugge Wesseltoft på tangentinstrumenter som piano og synthesizer, Paolo Vinaccia på rytmeinstrumenter og perkusjon, saksofonisten Bendik Hofseth, gitaristene Knut Reiersrud og Eivind Aarset, foruten Steinar Ofsdal på bambusfløyte,Det er i Vest er best (Dagens Næringsliv, 23. mars, 1991) at der nevnes en kinesisk bambusfløyte med sart lyd, der Hugo Lauritz Jenssen forøvrig anmelder Sigvart Dagslands samtidige samleutgivelse Sigvarts beste ballader. Audun Erlien bass og Jens Wendelboe trekkbasun, en strykekvartett, og på et par av melodiene figurerer Eggums kollegaer fra gruppa Gitarkameratene på denne tiden, Lillebjørn Nilsen, Halvdan Sivertsen og Øystein Sunde.

Akkurat samtidig med lanseringen i februar 1991 begynte Eggum på en turne som startet i kystbyen Larvik. Konserten på Restaurant Skarven i Tromsø ble vist i NRK-programmet «Melankoli - kommer man langt» i mai samme året.I intervjuet Melankolsk Eggum av Sindre Hovdenakk i Aftenposten, 18. mai 1991 fremgår det at den 40 minutter lange konserten bestod mest av låter fra nettopp dette albumet Underveis.

Albumet lå syv uker på VG-lista og endte med tredjeplass som beste plassering.  I desember 1991 ble det klart at platen var nominert til Spellemannprisen 1991 i kategorien visesang, men det var Kari Bremnes som vant.  Ett år efter, i desember 1992, hadde Underveis solgt i tyve tusen eksemplarer.Dette ble nevnt i artikkelen Konsert-vinner Eggum med mer om menn forfattet av Frode Bjerkestrand, i Bergens Tidendes morgenutgave den 14. desember 1992, i den anledning at Eggum lanserte sitt album nummer ti.

Sporliste
 «Hemmelig» (Jan Eggum)
 «Då ska eg komme» (Jan Eggum)
 «Ta meg med» (Jan Eggum)
 «Hagens hotell» (Jan Eggum)
 «Bit av ditt hjerte» (Jan Eggum)
 «Underveis» (Jan Eggum)
 «Befri meg» (Jan Eggum)
 «Per og Lise» (Jan Eggum)
 «Sigøynerblod» (Jan Eggum)
 «Blikket» (Jan Eggum)
 «Jomfru» (Jan Eggum)
Medvirkende
Musikere
 Jan Eggum - sang, akustisk gitar, låtskriver
 Bugge Wesseltoft - orgel, piano, synthesizer, trekkspill, kor 
 Eivind Aarset - gitarer, kor
 Audun Erlien - bass, kor
 Paolo Vinaccia - trommer, perkusjon, kor 
 Bendik Hofseth - saksofon på Hemmelig, Bit av ditt hjerte
 Cikada Strykekvartett - strykeinstrumenter på Hemmelig og Befri meg
 Jens Wendelboe - dirigent og arrangement på Hemmelig og Befri meg
 Knut Reiersrud - gitar på Då ska eg komme, slidegitar på Underveis, banjo på Blikket
 Steinar Ofsdal - fløyte på Ta meg med
 Sverre Henriksen - produsent, kor på Bit av ditt hjerte
 Amund Enger - kor på Underveis og Per og Lise
 Geir Rebbestad - kor på Underveis og Per og Lise
 Halvdan Sivertsen - kor på Per og Lise og Sigøynerblod
 Lillebjørn Nilsen - kor på Per og Lise og Sigøynerblod
 Øystein Sunde - kor på Per og Lise og Sigøynerblod
Øvrige
 Yann Aker - fotograf 
 Ingvar Moi - coverdesign 
Referanser

Kategori:Musikkalbum fra 1991
Kategori:Jan Eggum-album